Aˇ saˬ saˬ laˇ ngeh, sahˬ phaˬ zaˬ miˬ-aˬ, ho caꞈ jawˇ gaˇ phaˇ ya ghoꞈ qoꞈ-iˇ-awˇ aˬ yawꞈ-euˬ aˬ da neh nui ma tsaˬ htaˬ-euˬ ghaˬ nehˬ-ehˇ yuˇ-eu ghaˇ duˬ noeˬ tcehˆ-euˬ meh. Sahˬ phaˬ qawꞈ ni laˬ qhaˬ chehˇ dui dui-awˇ, miˇ qhahˬ qhahˬ lah ni bi dzaˬ bi dawˇ-eu ghaˇ duˬ khuˇ gaˬ keuˆ-euˬ meh. Miˇ qhahˬ zaˬ deuˬ qawꞈ oeˇ mˇ baˇ gaˇ bi dzaˬ bi dawˇ-eu ghaˇ duˬ uˬ ciꞈ uˬ shawˬ-ehˇ, aˇ siˬ aˇ lu deuˬ poˆ poˆ-ehˇ chehˇ gha dui dui luꞈ meh. Qhoeˇ miˇ neh iˬ nah keuˆ ni ho caꞈ deuˬ-aˬ, uˬ ciˆ phaw keuˆ ni laꞈ nyiˇ doˆ-iˇ doˆ-iˇ-ehˇ dzaˇ poˆ dzaˬ-eu meh.